OpenLLM-France/wikimedia huggingface dataset:
# Lluís Magriñà Veciana

Lluís Magriñà Veciana (Barcelona, 22 de desembre de 1946 - Salamanca, 8 de gener de 2023) fou un religiós, jesuita, teòleg i activista català.
Llicenciat en Teologia i va estudiar Educació Comparada a la Universitat de Chicago (1978), als Estats Units, Magriñà va entrar a la Companyia de Jesús el 6 d'octubre de 1964 i va ser ordenat sacerdot el 29 de maig de 1976. Es va dedicar sobretot al món de l'ajuda humanitària i de la cooperació per al desenvolupament. Després tres anys al Txad (1972-1974), va ser fundador i director durant 15 anys de l'ONG Intermón, amb un destacat compromís amb la justícia social. Pel que fa al món de l'educació, durant quatre anys va ser delegat d'educació dels col·legis de Jesuïtes de Catalunya. També va fundar 'Jesuïtes Educació', la xarxa que reuneix els col·legis de la Companyia de Jesús de Catalunya. Des del 15 de juny del 2008 fins al juny del 2014 va ser Superior Provincial dels Jesuïtes de Catalunya.
Lluís Magriñà va dirigir el Servei Jesuïta a Refugiats (JRS) entre el 2000 i el 2007, cosa que el va portar a viatjar per tot el món per fer un seguiment dels projectes d'aquesta entitat i avaluar les necessitats que calia atendre. A principis de 2015 es va traslladar a la comunitat de la Cova Sant Ignasi de Manresa per incorporar-se a la feina de l'equip de la Cova. Va ser superior de la Cova durant set anys, entre el 5 d'abril del 2015 i el 20 de maig del 2022. També fou consultor del Pontifici Consell per als Migrants i Itinerants del Vaticà.
Magriñà va tenir un accident domèstic a la seva habitació el dia de Reis, del qual no es va poder recuperar, i dos dies després va morir a l'Hospital Clínic de Salamanca.

## Referències

* 1 2 3 Guindulain, David, S.J. «P. Lluís Magriñá Veciana, S.J.» (en castellà). Jesuítas. Província de España, 2023. [Consulta: 15 gener 2023].
* 1 2 Diccionari d'història eclesiàstica de Catalunya. Vol. 2. Barcelona: Editorial Claret, gener del 2000, p. 529. ISBN 8482974068.
* ↑ Llisterri, Jordi «Mor Lluís Magriñà, exdirector del Servei Jesuïta als Refugiats i de la Cova de Manresa». Catalunya Religió, 08-01-2023 [Consulta: 10 gener 2023].
* ↑ «Adéu al P. Lluís Magriñà: Mor el jesuïta barceloní als 76 anys». Catalunya Cristiana, 08-01-2023 [Consulta: 10 gener 2023].
* 1 2 3 «Mor Lluís Magriñà, fundador de l'ONG Intermón, als 76 anys. També va fundar Jesuïtes Educació, la xarxa que reuneix els col·legis de la Companyia de Jesús a Catalunya». Corporació Catalana de Mitjans Audiovisuals (CCMA), 08-01-2023 [Consulta: 8 gener 2023].
* 1 2 3 «Mor Lluís Magriñà, fundador d'Intermón, als 76 anys». VilaWeb, 08-01-2022 [Consulta: 8 gener 2023].
* ↑ Camps, Gemma «Mor als 76 anys el pare Lluís Magriñà, superior de la Cova del 2015 al 2022, a causa d'una caiguda». Regió 7, 08-01-2023 [Consulta: 10 gener 2023].
# Llista de centrals nuclears d'Espanya

La llista de centrals nuclears d'Espanya és una llista amb les centrals nuclears operatives el 2010 que es troben a l'Estat espanyol. A Espanya hi ha vuit centrals nuclears que generen energia elèctrica. L'any 1997 van produir un 30% de l'electricitat generada a l'Estat i el 2009 aquesta proporció havia baixat al 19%. La seva potència total és de 7.178MWe. Totes tenen reactors de tipus PWR o BWR.

## Centrals nuclears operatives

* Almaraz I, reactor PWR, 930 MWe. Funciona des de 1980.
* Almaraz II, reactor PWR, 930 MWe. Funciona des de 1983.
* Ascó I, reactor PWR, 930 MWe. Funciona des de 1982.
* Ascó II, reactor PWR, 930 MWe. Funciona des de 1985.
* Cofrents, reactor BWR, 975 MWe. Funciona des de 1984.
* Vandellòs II, reactor PWR, 982 MWe. Funciona des de 1987.
* Trillo I, reactor PWR, 1.041 MWe. Funciona des de 1987.

## Centrals en fase de desmantellament

* Santa María Garoña, (1970-2013) reactor BWR, potència de 460 MWe.
* José Cabrera o Zorita (1969-2006), reactor PWR. Tenia una potència de 160 MWe. Tancada el 2006 i en fase de desmuntatge.
* Vandellòs I (1972-1989), reactor de gas (CGR) del subtipus UNGG (avui desaparegut al món). Tenia una potència de 500MWe. Tancada el 1990 i en període de latència (segona fase del desmantellament) fins al 2028.

## Vegeu també

* Energia nuclear a Espanya
* Energia nuclear a Catalunya
* Altres llistes: Llista de centrals nuclears als Països Catalans i Llista de centrals nuclears de França
* Parc nuclear d'Ascó, Parc nuclear de Vandellòs, etc.
# Linotype

Linotype fou originàriament una companyia nord-americana, formada a 1886 per comercialitzar la màquina linotip inventada per Ottmar Mergenthaler, Mergenthaler Linotype (pronunciat /'laɪnə ˌ taɪp/) es va convertir en la major empresa d'equipament per a impressió de llibres i diaris del món. Només l'empresa Monotype, situada als Estats Units i Anglaterra, va ser capaç de competir amb ella fora de l'Amèrica del Nord en producció de llibres.
Linotype GmbH, la sucursal alemanya de la companyia, es va convertir en la part dominant de la companyia. A través d'una relació amb la Type Foundry D. Stempel AG (empresa que va ser adquirida tota gradualment), moltes de les seves millors tipografies del segle xx es van convertir en els seus més coneguts dissenys - com ara Òptima i Palatí.
Amb el nom canviat a Linotype GmbH, és una companyia filial de la seva antiga rival Monotype Imaging, i fins a agost de 2006, filial de la impremta Heidelberger Druckmaschinen AG. La moderna Linotype es basa en la gestió de la seva extensa biblioteca de dissenys de tipografies i marques registrades, moltes d'elles resultat d'un gran nombre d'adquisicions, que explota mitjançant la creació de tipografies digitals.

## Vegeu també

* Màquina linotip
* Procediment Monotípia
* Companyia Monotype
# Hôrka nad Váhom

Hôrka nad Váhom és un poble i municipi d'Eslovàquia que es troba a la regió de Trenčín.

## Història

La primera menció escrita de la vila es remunta al 1426.
# Cantó de Masamet-Sud-Oest

El cantó de Masamet-Sud-Oest és un cantó francès del departament del Tarn, a la regió d'Occitània. Està enquadrat al districte de Castres i té 4 municipis. El cap cantonal és Masamet.

## Municipis

* Aigafonda
* Aussilhon
* Caucalièira
* Masamet

## Història

Llista dels consellers generals successius :
| Data d'elecció | Identitat | Partit |
| 1985-1998 | Pierre Balfet | Divers droite |
| 1998- | Didier Houlès | PS |
| les dades anteriors no són pas conegudes ||||
# Saint-Acheul

Saint-Acheul és un municipi francès al Cantó de Bernaville (departament del Somme, regió dels Alts de França). L'any 2007 tenia 27 habitants. Per les troballes arqueològiques i la seva interpretació el seu nom va ser usat per denominar la cultura de l'acheulià.

## Demografia
### Població

El 2007 la població de fet de Saint-Acheul era de 27 persones. Hi havia 12 famílies de les quals 4 eren unipersonals (4 dones vivint soles i 4 dones vivint soles), 4 parelles sense fills i 4 parelles amb fills.
La població ha evolucionat segons el següent gràfic:
Habitants censats:

### Habitatges

El 2007 hi havia 20 habitatges, 14 eren l'habitatge principal de la família, 3 eren segones residències i 3 estaven desocupats. Tots els 17 habitatges eren cases. Dels 14 habitatges principals, 11 estaven ocupats pels seus propietaris, 1 estava llogat i ocupat pels llogaters i 1 estava cedit a títol gratuït; 2 tenien tres cambres, 1 en tenia quatre i 10 en tenien cinc o més. 9 habitatges disposaven pel capbaix d'una plaça de pàrquing. A 6 habitatges hi havia un automòbil i a 5 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Saint-Acheul el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 4 | 50 a 54 | 4 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 8 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 20 persones, 13 eren actives i 7 eren inactives. De les 13 persones actives 12 estaven ocupades (7 homes i 5 dones) i 1 aturada (1 dona i 1 dona). De les 7 persones inactives 3 estaven jubilades, 1 estava estudiant i 3 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de comerç i reparació d'automòbils.
L'any 2000 a Saint-Acheul hi havia 3 explotacions agrícoles.

## Poblacions properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009

## Enllaços externs

* Saint-Acheul - Lloc web oficial
# Ekmanochloa

Ekmanochloa és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Ekmanochloa subaphylla Hitchc.
# Iekaterina Desnítskaia

Iekaterina Desnítskaia (Lutsk, 27 d'abril de 1886 $^{(Julià)}$ - París, 3 de gener de 1960) en el món anglosaxó, Catherine Desnitski. Va ser una noble russa, que participà en la guerra russo-japonesa i a la que es distingí amb la Creu de Sant Jordi (1904). Va ser l'esposa del príncep Chakrabongse Bhuvanath de 1906 a 1919. La història del seu amor es descriu en obres literàries i es va plasmar en un ballet de la Companyia de Ballet del Kremlin en el Festival Internacional de Dansa i Música de Bangkok (2003).

## Biografia

Desnitski va néixer com Ekaterina Ivanova Desnitskaya. En la seva joventut es va convertir en infermera i va servir en la Guerra russo-japonesa de 1904-1905 i va ser condecorada per la seva participació en el conflicte armat. En 1904 va conèixer al príncep de Bishnulok, (el segon fill del rei Rama V). En 1906 la parella es va casar a l'església grega de la Santíssima Trinitat d'Istanbul. El 28 de març de 1908 va néixer el seu fill, Chula Chakrabon.
En 1919, el Príncep i Denitski es van divorciar, però ella va rebutjar un acord econòmic i va marxar a Shanghái, on s'havia establert el seu germà i hi havia una gran diàspora russa. Allí es va involucrar en obres de caritat i, més tard, es va casar amb l'estatunidenc Harry Clinton Stone, amb qui va viure a París i Portland. Va morir el 3 de gener de 1960 i va ser enterrada a París.
En 1995, la seva néta Narisa Chakrabon, la filla de Chula Chakrabon i la seva esposa anglesa Elizabeth Hunter, en col·laboració amb Eileen Hunter (la seva tia materna), va publicar el llibre biogràfic Katya and the Prince of Siam.

## Referències

* 1 2 3 4 «From nurse to duchess» (en anglès). Nation Thailand, 26-09-2016. [Consulta: 12 març 2022].
* 1 2 Hunter, Eileen; Chakrabongse. Katya & the Prince of Siam (en anglès). River Books, 1994. ISBN 978-0-904568-76-9.
* ↑ «И я была девушкой юной. Часть II | Литературное обозрение» (en rus). [Consulta: 12 març 2022].
# Careproctus pseudoprofundicola

Careproctus pseudoprofundicola és una espècie de peix pertanyent a la família dels lipàrids.

## Hàbitat

És un peix marí i batidemersal que viu entre 2.049 i 2.089 m de fondària.

## Distribució geogràfica

Es troba al mar de Ross.

## Observacions

És inofensiu per als humans.

## Referències

* ↑ Krøyer H. N., 1862: Nogle Bidrag til Nordisk ichthyologi. Naturhist. Tidsskr. Kjøbenhavn (Ser. 3) v. 1. 233-310.
* ↑ uBio (anglès)
* ↑ Andriàixev, A. P. & Stein, D. L., 1998. Review of the snailfish genus Careproctus (Liparidae, Scorpaeniformes) in Antarctic and adjacent waters. Contributions in Science (Los Angeles) Núm. 470: 1-63.
* ↑ The Taxonomicon (anglès)
* 1 2 3 FishBase (anglès)
* ↑ Andriàixev, A. P., 1998. A review of recent studies of Southern Ocean Liparidae (Teleostei: Scorpaeniformes). Cybium 22(3):255-266.

## Bibliografia

* Txernova, N. V.; Stein, D. L.; Andriàixev, A. P «Family Liparidae (Scopoli, 1777) snailfishes» (en anglès). California Academy of Sciences Annotated Checklists of Fishes, 31, 72, 2004.

## Enllaços externs

* AQUATAB
# Angelus Silesius

Johannes Scheffler, més conegut com a Angelus Silesius, i també com a Anioł Ślązak, (25 de desembre de 1624 – 9 de juliol de 1677), va ser un poeta religiós alemany-polonès nascut a Breslau, a l'antiga regió alemanya de Silèsia (ara part de Polònia).

## Orígens

Johannes Scheffler va néixer en el si d'una família luterana. Entre 1639 i 1643 va estudiar al prestigiós Elisabethanum, gimnàs luterà de la seva ciutat natal, i posteriorment a les universitats d'Estrasburg, Leiden i Pàdua. L'any 1648 va obtenir el doctorat en filosofia i medicina. L'any 1649, de retorn a Silèsia, va obtenir el càrrec de metge de capçalera del duc Sylvius Nimrod von Württemberg. El 1654 va ser nomenat metge de la cort imperial de Ferran III del Sacre Imperi Romanogermànic (1637-57). Scheffler es va convertir al catolicisme i l'any 1661 va ser ordenat sacerdot. A mitjan dècada dels seixanta havia renunciat als béns familiars i des d'aleshores fins a la seva mort va viure en condicions de pobresa en el convent de Sankt Matthias de Breslau. L'any 1675 va publicar El Pelegrí querubínic, l'obra que el faria conegut a tot Europa.

## El Pelegrí Querubínic

La més important i coneguda de les seves obres porta el títol de Rimes espirituals: gnòmiques i epigramàtiques que condueixen a la divina contemplació (Geistreicher Sinn- und Schluß-Reime, 1657) que després va ser anomenada El Pelegrí Querubínic (Cherubinischer Wandersmann), considerada l'obra més important del misticisme europeu de l'època. Aquesta obra és bàsicament un recull d'aforismes rimats imbuïts de panteisme. Els seus versos recorren els grans temes i les subtils paradoxes del misticisme cristià des d'aquesta perspectiva: l'eternitat en el temps, la dependència entre Déu i l'home, l'abisme insondable de Déu, el despreniment o la vacuïtat i la pobresa espirituals, per a això Silesius es va inspirar en obres d'autors com Meister Eckhart, Tauler, Blois, Sant Joan de la Creu i Jakob Böhme. La bellesa de la seva obra ha estat admirada per poetes tan importants com Johann Wolfgang von Goethe i, més tardanament, Jorge Luis Borges, i la seva influència s'estén a l'obra de Arthur Schopenhauer, Ludwig Wittgenstein o Martin Heidegger.

## Bibliografia

* Angelus Silesius, El Pelegrí querubínic. Introducció i traducció de Lluís Duch. Barcelona: Proa, 1995. 276 pp. (Clàssics del cristianisme; 52) ISBN 84-8256-044-1.
# Los abrazos rotos

Los abrazos rotos és el títol d'una pel·lícula espanyola escrita i dirigida per Pedro Almodóvar i estrenada a Espanya el 18 de març de 2009. La pel·lícula, la dissetena a la filmografia del director manxec es va rodar entre maig i de setembre de 2008.

## Argument

Un home escriu, viu i estima a la foscor. Catorze anys abans sofrí juntament amb Lena, la dona de la seva vida, un brutal accident de cotxe a l'illa de Lanzarote.
Aquest home utilitza dos noms, Harry Caine, lúdic pseudònim amb el qual firma els seus treballs literaris, relats i guions; i Mateo Blanco, el seu nom real, amb el qual viu i firma les pel·lícules que dirigeix. En l'actualitat, Harry Caine viu gràcies als guions que escriu i a l'ajuda de la seva antiga directora de producció, Judit García i de Diego, el fill d'aquesta, secretari, mecanògraf i pigall.
La història de Mateo, Lena, Judit i Ernesto Martel és una història d'amour fou, dominada per la fatalitat, la gelosía, l'abús de poder, la traïció i el complex de culpabilitat.

## Repartiment

* Penélope Cruz (Magdalena Rivero 'Lena')
* Lluís Homar (Mateo Blanco / Harry Caine)
* Blanca Portillo (Judit García)
* José Luis Gómez (Ernesto Martel)
* Rubén Ochandiano (E. Martel fill / Ray X)
* Tamar Novas (Diego)
* Ángela Molina (Madre de Lena)
* Chus Lampreave (Portera)
* Kiti Manver (Madame Mylene)
* Lola Dueñas (Lectora de llavis)
* Mariola Fuentes (Edurne)
* Carmen Machi (Chon)
* Kira Miró (Model)
* Rossy de Palma (Julieta)
* Alejo Sauras (Álex)
* Asier Etxeandia (Cambrer cec)
* Marta Aledo (Maribel)
* Dani Martín (Mario)
* Ramón Pons (Pare de Lena)

## Premis i nominacions
### Premis

* 2010. Goya a la millor música original per Alberto Iglesias

### Nominacions

* 2009. Palma d'Or
* 2010. Globus d'Or a la millor pel·lícula estrangera
* 2010. BAFTA a la millor pel·lícula de parla no anglesa
* 2010. Goya a la millor actriu per Penélope Cruz
* 2010. Goya al millor guió original per Pedro Almodóvar
* 2010. Goya al millor disseny de vestuari per Sonia Grande
* 2010. Goya al millor maquillatge i perruqueria per Massimo Gattabrusi i Ana Lozano

## Referències

* ↑ «'Los abrazos rotos' s'estrenarà el 18 de març».
* ↑ «Almodóvar acaba el rodatge de 'Los abrazos rotos'».
* ↑ «Argument de la pel·lícula».

## Enllaços externs

* Lloc web oficial (castellà)
* Presentació del rodatge
* Primeres imatges de Los abrazos rotos (TVE)
# Homer (Nova York)

Homer és una població dels Estats Units a l'estat de Nova York. Segons el cens del 2000 tenia 3.368 habitants.

## Demografia

Segons el cens del 2000, Homer tenia 3.368 habitants, 1.373 habitatges, i 922 famílies. La densitat de població era de 778,7 habitants/km².
Dels 1.373 habitatges en un 31,5% hi vivien nens de menys de 18 anys, en un 51,4% hi vivien parelles casades, en un 13% dones solteres, i en un 32,8% no eren unitats familiars. En el 26,3% dels habitatges hi vivien persones soles el 13,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 2,88.
Per edats la població es repartia de la següent manera: un 23,8% tenia menys de 18 anys, un 7,3% entre 18 i 24, un 27,5% entre 25 i 44, un 23,5% de 45 a 60 i un 17,8% 65 anys o més.
L'edat mediana era de 39 anys. Per cada 100 dones de 18 o més anys hi havia 82,6 homes.
La renda mediana per habitatge era de 39.310 $ i la renda mediana per família de 44.545 $. Els homes tenien una renda mediana de 33.519 $ mentre que les dones 22.813 $. La renda per capita de la població era de 20.918 $. Entorn del 7,2% de les famílies i el 9,7% de la població estaven per davall del llindar de pobresa.

## Personatges il·lustres

* Amelia Bloomer (1818 - 1894), periodista sufragista i activista pels drets de les dones

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Homer». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Homer». American Fact Finder. Oficina del Cens dels Estats Units, 12-01-2010.
Viccionari
# Carroja

La Carroja o sa Carroja (amb la variant Carrotja) és el nom de diversos llocs. És la contracció de casa roja.
* La Carroja, vila valenciana de la Vall de Gallinera.
* Basílica de la Carroja, basílica paleocristiana situada dins el nucli urbà de Portocristo i dins l'antiga possessió de la Carroja.
* Necròpolis de la Carroja, necròpolis d'època talaiòtica i romana situada dins el nucli urbà de les Salines i dins l'antiga possessió de la Carroja.
# Golf de Tonquín

El golf de Tonquín (en vietnamita Vịnh Bắc Bộ; en xinès 北部湾 Beibu Wan) és un braç del mar de la Xina Meridional que limita amb el Vietnam a l'oest i amb la Xina al nord i a l'est.
La gran illa xinesa de Hainan forma el límit oriental del golf. Amb 470 km de nord a sud i 240 km d'est a oest, té una superfície de 126.250 km² i és molt poc profund (fa menys de 60 metres de fondària). Els principals ports són Hải Phòng al Vietnam i Beihai a la Xina. Al seu interior conté nombroses illes, les principals de les quals són les vietnameses Bạch Long Vĩ i Cát Bà i la xinesa Weizhou (涠洲). El riu Vermell o Sông Hồng és el principal tributari que aboca les seves aigües al golf. El nom de Tonquín, escrit 東京 en caràcters xinesos i Đông Kinh en vietnamita, significa 'la capital oriental' i és l'anterior nom que rebia Hanoi, la capital del Vietnam.

## Referències

* ↑ «golf de Tonquín». Gran Enciclopèdia Catalana. [Consulta: 4 juny 2023].
* ↑ Jessup, John E. An Encyclopedic Dictionary of Conflict and Conflict Resolution, 1945-1996 (en anglès). Greenwood Publishing Group, 1998, p. 264. ISBN 978-0-313-28112-9.
* ↑ Martinez, Julia T. «Chinese rice tr Chinese rice trade and shipping fr ade and shipping from the Nor om the North Vietnamese P th Vietnamese Port of Hai t of Hai Phong». Chinese Southern Diaspora Studies, 2007.
* ↑ S.J, Ainsworth, R., Cowx, I. G., Funge-Smith. A review of major river basins and large lakes relevant to inland fisheries (en anglès). Food & Agriculture Org., 2021-01-21, p. 122. ISBN 978-92-5-133826-1.
# Llista d'especialitats 54 de la Nomenclatura de la UNESCO

Llista d'especialitats del camp 54 (Geografia) de la Nomenclatura de la UNESCO:
| Disciplina | Codi | Especialitat |
| 5401 Geografia econòmica | 5401.01 | Distribució de recursos naturals |
| 5401 Geografia econòmica | 5401.02 | Geografia de les activitats |
| 5401 Geografia econòmica | 5401.03 | Utilització de la terra (vegeu 2505.04) |
| 5401 Geografia econòmica | 5401.04 | Desenvolupament regional |
| 5401 Geografia econòmica | 5401.99 | Altres (especifiqueu) |
| 5402 Geografia històrica | | |
| 5403 Geografia humana (vegeu 2505.01) | 5403.01 | Geografia cultural |
| 5403 Geografia humana (vegeu 2505.01) | 5403.02 | Demogeografia (vegeu 5203) |
| 5403 Geografia humana (vegeu 2505.01) | 5403.03 | Geografia lingüística (vegeu 5703) |
| 5403 Geografia humana (vegeu 2505.01) | 5403.04 | Geografia de la religió (vegeu 5101.10) |
| 5403 Geografia humana (vegeu 2505.01) | 5403.05 | Geografia política |
| 5403 Geografia humana (vegeu 2505.01) | 5403.06 | Geografia social |
| 5403 Geografia humana (vegeu 2505.01) | 5403.99 | Altres (especifiqueu) |
| 5404 Geografia regional | 5404.01 | Geografia urbana |
| 5404 Geografia regional | 5404.02 | Geografia rural |
| 5404 Geografia regional | 5404.99 | Altres (especifiqueu) |
| 5499 Altres (especifiqueu) | | |

## Vegeu també

* Nomenclatura de la UNESCO
* Llista de disciplines de la Nomenclatura de la UNESCO